Yurgen Klopp: “Arsenal”dan qabul qilingan mag‘lubiyat biz uchun dars bo‘ldi

“Liverpul” bosh murabbiyi Yurgen Klopp Angliya Premyer Ligasining 36-turidan o‘rin olgan “Arsenal”ga qarshi bahsdan (1:2) so‘ng so‘z fikrlari bilan o‘rtoqlashdi.

“Ikki bor konsentratsiyani yo‘qotdik. Gol o‘tkazib yuborganimizdan keyin to‘xtab qoldik, ammo bungacha yaxshi o‘ynayotgandik. Uchrashuvdagi aniq zarbalar bo‘yicha farq 24-3 ni tashkil qildi. Ajablanarlisi shundaki, “Arsenal”ning ikkita zarbasi gol bilan tugadi. Shunchaki, ularda boshqa imkoniyat bo‘lmadi.
Biz konsentratsiyani yo‘qotdik, APLda bunga yo‘l qo‘yib bo‘lmaydi. Van Deyk to‘pni yo‘qotgan vaqtda kimningdir ochilganini ko‘rmadim. Hech kim to‘pni olishni xohlamadi. Bunda hech qanday ma’no yo‘q.
Bundan saboq olishimiz mumkin va biz buni amalga oshiramiz. O‘ylashimcha, mavsum davomida ham bunday holatlar bo‘lgan, ammo bugun buning uchun jazolandik. Boshqa tomondan shunday bo‘lgani yaxshi, boisi bu — biz uchun dars bo‘ldi”, — deydi Klopp.
Eslatib o‘tamiz, “Liverpul” chempionlik masalasini 31-turda hal etib bo‘lgan. “Arsenal” esa 53 ochko bilan 9-o‘rinda bormoqda.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!